Tervetuloa mukaan ohjelmaan! Olen Hannu Grönroos -
ja tänään puhun sinulle aiheesta Jeesuksen toinen tulemus, -
seurakunnan tempaus.
1. Tessalonikalaiskirje 4:13-18 kuvaa -
tätä lopunajassa tapahtuvaa ihmeellistä asiaa.
Se on siis maailmanhistorian ihmeellisin asia, -
joka Jumalan Sanan mukaan tulee tapahtumaan, -
kun Jeesus tulee ja tempaa oman morsiusseurakuntansa ylös.
Siitä Paavali kirjoittaa, koska hän oli saanut tästä etukäteistiedon, -
ehkä juuri paratiisissa ollessaan, -
missä hän mainitsee kuulleensa sanomattomia sanoja.
Ehkä siellä Herra opetti häntä tai Hengen kautta hän sai ilmoituksen, -
mitä tulee tapahtumaan, mutta näillä sanoilla hän asiaa kuvaa.
Siis ihana näky tulevaisuudesta, -
jossa myös sinä ja minä saamme olla mukana!
Raamattu kertoo meille, että Herran päivänä tapahtuu yhdistyminen.
Ne, jotka ovat kuolleet ja joiden ruumiit on haudattu, -
ja jotka ovat jo hävinneet tomuksi ja tuhkaksi, -
heidän ruumiinsa nostetaan ylös.
Ei sellaisena, kuin se on haudattu, vaan kirkastettuna -
kuten Jeesus ilmestyi kirkastettuna opetuslapsille.
Samalla tavalla heidän ruumiinsa nousevat ylös, -
ja heidän jo paratiisiin menneet sielunsa yhdistetään ruumiiseen.
Ja sitten, jos minä ja sinä olemme täällä, kun Herra tulee -
ja tempaa seurakuntansa, niin mekin saamme kokea saman ihmeen.
Yhdessä hetkessä lihallinen, raadol- linen ja katoava olemuksemme -
muuttuu Kristuksen ruumiin kaltaiseksi.
Näin Herra yhdistää edesmenneet ja meidät -
ja vie sinne ihmeelliseen hääjuhlaan, josta Raamattu kertoo.
Siis tämä on lohdutuksen sanoma.
Jeesuksen tulemustempaus on seurakunnalle lohdutuksen sanoma, -
sillä Paavali käskee näillä sanoilla lohduttamaan toisiamme.
Ajatella, ystävät! Saamme olla toisillemme kertomassa -
ja innostamassa, että näin tapahtuu ja mekin saamme olla siinä mukana.
Jeesus puhui juuri lopunajan tapahtumista.
Hän nimenomaan liitti ne siihen, mitä ihmiskunnassa tapahtuu, -
kuten nykyäänkin. On monenlaista pelkotilaa, -
jonka on synnyttänyt tämä vakava koko maailmaa koskettanut pandemia.
Herra sanoi näihin merkkeihin liittyen, -
että kun nämä alkavat tapahtua, rohkaiskaa itsenne -
ja nostakaa päänne, sillä vapautuksenne hetki on lähellä.
Siis kaikki se, mitä ihmiskunnassa tapahtuu -
negatiivista ja pelottavaa, niin se on viesti vain siitä, -
että pian me pääsemme tästä kaikesta vapaaksi siihen, -
mikä on meille valmistettu jo alusta alkaen -
Jumalan suunnitelmien mukaan.
Niin, kun täältä lähdemme ja kun edeltä menneet myös nousevat ylös, -
niin alkaa tuo ihmeellinen hääjuhla, -
josta Ilmestyskirja 19:7 sanoo tällä tavalla: -
Siis hääjuhla odottaa.
Jokainen maallisestikin saadessaan kutsun häihin -
oikein odottaa sydämestään, kunpa pian pääsisi näkemään, -
millaisia ylkä ja morsian ovat.
Se on vain kalpea kuva siitä, mitä kerran tulee tapahtumaan.
Tänä aikana, mitä elämme ennen Kristuksen tuloa -
ja siis 7 vuotta kestävää hääjuhlaa, -
maailma edelleen toimii. Samalla tavalla pyörät pyörivät, -
ja synti vaikuttaa. Ties mitä tapahtuu, -
mutta 7 vuotta saavat Herran omat olla -
siinä ihmeellisessä ateriayhteydessä, -
jonka Kristus on omalle seurakunnalleen järjestänyt.
Yksi tärkeimpiä tähän liittyviä asioita ovat Jeesuksen sanat: -
"Valvokaa ja rukoilkaa." Paavali kirjoittaa -
Korinton seurakunnalle: "Pysykää lujina uskossa."
Sitten Ilmestyskirjassa sanotaan vielä, -
että pitäkää vaatteistanne huolta.
Tämä on sellaista Herran kehotusta ja aivan kuin herättelyä, -
ettei lopunaikana mikään sellainen, joka tahtoo vallata -
ja viedä ajatuksen muualle kuin kaikkein tärkeimpään, -
saisi vangita ajatuksiamme.
"Valvokaa. Pysykää lujina uskossa."
Miten voi pysyä lujina uskossa? Sillä, että valvoo Herran edessä.
Rukoilee, tutkii Jumalan Sanaa ja antaa sen vaikuttaa elämässään.
Silloin Pyhä Henki pitää meistä huolen, -
että säilymme elävinä ja lähellä Herraa.
Me olemme valkeuden lapsia.
Tessalonikalaiskirjeessä Paavali jatkaa ja kirjoittaa: -
Tiedämme, että valvominen on vaikeaa.
Se on monesti erittäinkin vaikeaa, koska elämme lihan ruumiissa -
ja on niin paljon asioita, jotka tahtovat myös hengellisesti meitä -
uuvuttaa ja jopa nukuttaa.
Opetuslapsetkin Jeesuksen lähellä nukkuivat, kun piti valvoa.
Kuitenkin kiitos Jumalalle, ettei ole kyse siitä, -
mitä pystymme puristamaan itsestämme, -
vaan siitä, että kun olemme Herran kasvojen edessä, -
niin Hän vaikuttaa Pyhässä Hengessä.
Näin myös vihollinen voidaan voittaa -
ja lopullisesti se kyllä voitetaankin.
Raamattu sanoo, että se heitetään ulos.
Se heitetään ulos.
Hän, joka syytti koko ajan Jumalan edessä Jumalan lapsia, -
niin se on heitetty ja heitetään ulos.
Kiitos Jumalalle! Sen jälkeen kaikki ahdistanut -
ja langettanut on poissa.
Jumalan edessä on puhdas ja pyhä -
vanhurskauden vaatteisiin puettu joukko, -
jonka ei tarvitse lainkaan epäillä sitä, -
etteikö täältä mennä perille. Siitä on annettu selvä ilmoitus.
Sinun heikkoutesi ja voimattomuutesi ei estä perille pääsyä, -
koska Kristus kantaa, niin kuin Hän kantaa kaikkia lapsia.
Sanotaan, että kotka kantaa poikasiaan, -
ja samalla tavalla Herra kantaa omiaan.
Nyt on vain tärkeää tämä.
"Katso, minä tulen niin kuin varas. Autuas se, -
joka valvoo ja pitää vaatteistansa vaarin."
Pidä siitä huoli, kun sinut on vanhurskauteen puettu, -
että vanhurskaus saa olla voimassa sinun elämässäsi.
Rukoillaan yhdessä, niin että valvominen voisi olla totta -
meidän itse kunkin kohdalla ollaksemme valmiit, -
kun Hän tulee ja tempaa meidät luokseen.
Rakas taivaallinen Isä, kiitos, että Sinä annat meille voiman -
Pyhän Henkesi kautta. Puhdistat meitä, -
niin että sydämemme silmät näkevät Herra, Sinut, -
ja näin pysymme valvovina ja saamme kerran kohdata Sinut -
tulemuksesi päivänä tai sitä ennen, jos noudat meidät pois.
Jeesuksen nimessä. Aamen.
Tekstitys: Tuula-Riitta Virrankare